Elbarikádozta magát az albérlő, TEK-esek hozták ki
A férfi összeveszett a tulajdonossal, ezért zárkózott be.
A járőrök egy bérleti vita tisztázására jelentek meg egy mosonmagyaróvári lakásnál kedd délelőtt. A Győr-Moson-Sopron Megyei Rendőr-főkapitányság közlése szerint a tulajdonos ki akarta költöztetni bérlőjét, ezen összevesztek, ezért a férfi bezárkózott, a bejáratot pedig eltorlaszolta.

A tulajdonos az intézkedőknek elmondta, hogy bérlőjénél a lakásban fegyvereket – vagy legalábbis annak utánzatát – látta legutóbb, amikor nála járt, ezért a férfi elfogásához a rendőrök a Terrorelhárítási Központot kérték fel.

A lakásban fegyvereket és lőszereket találtak. Ezeket jelenleg szakértő vizsgálja. A 32 éves férfi ellen eljárás indult.
Közélet